OpenLLM-France/wikimedia huggingface dataset:
# Manuel Sagasti

Manuel Sagasti (Donostia, Gipuzkoa, 1789ko urtarrilaren 2a - ib., 1818ko urriaren 4a), euskal herritar musikaria izan zen.

## Biografia

Donostian jaio zen, 1789an. Bordelen ikasi zuen, eta biolina jotzen zuen trebetasunagatik nabarmendu zen. 1813an, Donostia sutu eta suntsitu ostean, Nocturno y Misa de difuntos idatzi zuen, hondamendiaren lehen urtemugan interpretatu zena. Era berean, El infante de Zamora idatzi zuen, egun galdurik dagoena. Donostian hil zen, 1818an.
Bartzelonan 1833an kaleratu zen Diccionario Geográfico Universal-en aipatzen zen Donostiako ahotsean:
| « | hombre tan aficionado a la música y con tan sobresalientes disposiciones para este arte, que habiéndole arrebatado la muerte en la temprana edad de 30 años, dejó admirables composiciones que harían honor a los más distinguidos maestros de esta facultad | » |

## Lanak

* Nocturno y Misa de difuntos (Ti/Ti/T/B/orq)
* Vigilia, misa de requiem y responso (Ssolo/Asolo/S/A/T/B/orq)
* [Entraban en las casas]. In: Novedades,I urtea, 11 zenb., 5-9-1909
* Sartu Ciraden. In: Euskal Erria, T. LXV, 1039 zenb. (1911), 10 or.

## Erreferentziak

* Enciclopedia Auñamendi, [1]
* Diccionario de la Música Española e Hispanoamericana. Madrid: Sociedad General de Autores y Editores, 2002. 9 bol., 535 or.

## Kanpo estekak

* Eresbil, , partiturak
* Datuak: Q12391694
# Manuel Robles Pezuela

José Manuel Susano de la Luz Robles Pezuela (Guanajuato, Espainia Berriko erregeordetza , 1817ko maiatzaren 23a - San Andrés Chalchicomula, Mexiko, 1862ko martxoaren 23a ) politikari eta militar bat izan zen, Mexikoko Presidentea 1858ko abenduaren 23an aldarrikatutako Gabonetako Planagatik, Félix María Zuloaga kargutik kendu zuena. Erreforma Gerran alderdi kontserbadoreko kide izan zen.

## Kanpo estekak

* Datuak: Q2507010
* Multimedia: Manuel Robles Pezuela / Q2507010
# Manuel Rubio

Manuel Rubio (1951ko irailaren 13a) arkularia da. Espainia ordezkatu zuen 1984ko Udako Olinpiar Jokoetan.

## Erreferentziak

* ↑ Manuel Rubio

## Kanpo estekak

* Datuak: Q96148406
# Manuel Ruiz Valarino

Manuel Ruiz Valarino (Valentzia, 1868 – Alacant, 1921) valentziar militar eta politikaria izan zen.
Espainiako Itsas Armadan kapitaina, Manuel García Prietoren Alderdi Liberal Fusionistaren kidea izan zen. 1916 eta 1918 artean, Arabako gobernadore zibila izan zen.

## Erreferentziak

* ↑ Javier Paniagua; José A. Piqueras. (2004). Diccionario biográfico de políticos valencianos 1810-2003. Valentzia: Institució Alfons el Magnànim, 588 or. ISBN 847822386X..
* Datuak: Q9028120
# Manuel Ruiz Zorrilla

Manuel Ruiz Zorrilla (Burgo de Osma, 1833ko martxoaren 22a - Burgos, 1895eko ekainaren 13a) espainiar politikaria izan zen. Diputatu progresista izan zen (1858-1863) eta San Gilen kuarteleko matxinada gidatu zuen 1866an. Espainiatik alde egin behar izan zuen eta 1868. urteko iraultzan gauzatu zen konspirazioen buru bihurtu zen. Ministro izan zen Serranoren agintaldian eta Italiara joan zen Espainiako koroa Amadeo I.ari eskaintzera. Gobernuburua izan zen 1871-1873 urteetan. Amadeo I.ari erbestera lagundu zion eta errepublika onartzeko prest agertu zen koroa borboitarrei eskaintzen ez zitzaien artean. Cánovasek Espainiatik egotzi zuen. Alderdi errepublikano aurrerakoia sortu zuen 1880. urtean. 1883an errepublikaren aldeko matxinadetako konspiratzailea izan zen, eta hamar urte geroago Errepublikar Batasuna sortu zuen aurrerakoiekin eta errepublika zentralista aldarrikatzen zutenekin batean. 1895. urtean, gaixorik, alderdiaren lehendakaritza utzi zuen, Espainiara itzuli zen eta artxibo politiko guztiz aberatsa bildu zuen, Llopisek eta Alvaren Villamilek Cartas de conspiradores liburuan 1929an argitaratua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q959529
* Multimedia: Manuel Ruiz Zorrilla / Q959529
# Manuel Sagartzazu

Manuel Sagartzazu Martínez (Hondarribia, 1903ko urriaren 15a - 1990eko uztailaren 25a) gipuzkoar futbolaria izan zen, Real Uniónen aritutakoa.
Espainiako futbol selekzio nazionalarekin aritu zen Amsterdamgo Olinpiar Jokoetan.

## Taldeak

| Kluba | Herrialdea | Urteak |
| Real Union | Gipuzkoa | 1926-1932 |

## Palmaresa

| Titulua | Kluba | Urtea |
| Errege Kopa | Real Union | 1927 |

## Erreferentziak

* ↑ Auñamendi Eusko Entziklopedia. Manuel Sagarzazu Martínez. .
* Datuak: Q12263000
# Marta Olazabal

Marta Olazabal (Bilbo, Bizkaia, 1981) ikertzailea da, Klima Aldaketaren Euskal Zentroan (BC3) eta Egokitzapena Ikerketa Taldeko burua.

## Biografia

Marta Olazabalek Ingurumen Ingeniaritzan lan egin du (Bsc 2004, MSc 2009, Bilboko Ingeniaritza Eskola) eta Lur Ekonomian doktorea da (Cambridgeko Unibertsitatea, 2015). Bere ikerketak hirien iraunkortasuna eta klima-aldaketaren gobernantzan oinarritzen dira, diziplina transdiskiplinarren sistemen pentsamenduan eta zientzia eta politika zubitzen dituzten planteamenduetan.
Nazioarteko egonaldi zientifikoak egin ditu Alemanian (IÖR, Dresden - 2005), Herbehereak (IVAM, Amsterdam - 2006), Erresuma Batua (Newcastleko Unibertsitatea - 2010, Southampton Unibertsitatea - 2018), Kanada (McGill Unibertsitatea - 2016) eta Portugal (Universidade Nova, CENSE, 2019ko maiatza).
2011n, Urban Resilience Research Network (URNet) sortu zuen, gaur egun 300 kide baino gehiago biltzen dituena. Metodo kuantitatiboak eta kualitatiboak aplikatuta, gaur egungo interesak hiri klimaren gobernantzarekin, klimaren egokitzapenaren kontrolarekin eta ebaluazioarekin, ezagutzaren koprodukzioarekin eta hiri erresilientzia eta iraunkortasuna ebaluatzeko metodoekin lotuta daude.

## Lanak
### Argitalpenak

Hainbat artikulu argitaratu ditu aldizkarietan, bai bakarka, bai taldean. Horrez hain liburuak ere argitaratu ditu, besteak beste:
* Multidisciplinary perspectives on Urban Resilience. 1st ed. Bilbao. Basque Centre for Climate Change, BC3. 78. ISBN 978-84-695-6025-9.(2012)
* El Reto Climático en las Ciudades. In: Ministerio de Defensa. In: Las ciudades: agentes críticos para una transformación sostenible del mundo. Ministerio de Defensa. ISBN 978-84-9091-505-9 (2020)
* An adaptation agenda for the new climate urbanism: global insights. In: Castán Broto, V., Robin, E., While, A. In: Climate Urbanism: towards a critical research agenda. Palgrave Macmillan. ISBN 978-3-030-53385-4. (2020)

## Erreferentziak

* ↑ «Marta Olazabal archivos» Fundación Aquae (Noiz kontsultatua: 2021-02-17).
* ↑ Susaeta, Igor. ««Ez dakizunean zerbait biziki urgentea ote den, amaierarako uzten da»» Berria (Noiz kontsultatua: 2021-02-17).
* ↑ Marta Olazabal BC3. .
* ↑ «Marta Olazabal» scholar.google.es (Noiz kontsultatua: 2021-02-17).

## Kanpo estekak

* Marta Olazabal. Twitter
* Datuak: Q57085518
# Marta Moreno

Marta Moreno Remírez (Iruñea, Nafarroa, 1982ko abenduaren 18a - ) futbolaria da. Atzelari postuan jokatzen du.

## Kirol ibilbidea

* Lagunak (1999-2004)
* Athletic Club (2004-)

### Palmaresa

* 2004-05eko Superliga
* 2006-07ko Superliga

## Kanpo loturak

* Marta Moreno Remírez
* Datuak: Q3849957
# Jan de Klerk

Johannes "Jan" de Klerk (Burgersdorp, 1903ko uztailaren 22a - Krugersdorp, 1979ko urtarrilaren 24a) hegoafrikar politikaria izan zen. Hegoafrikako jarduneko presidentea izan zen 1975ean.
1927tik 1945era ikastetxe bateko zuzendari gisa lan egin zuen eta, gainera, langile zurien sindikatuko idazkaria izan zen. 1947tik Alderdi Nazionaleko idazkaria izan zen Rand eskualdean. 1954an senatari eta Lan eta Herri Lan ministro izendatu zuten Johannes Strijdom koinatuaren gobernuan.
Beste ministerio batzuk zuzendu zituen Hendrik Verwoerden eta John Vorsterren gobernuetan, besteak beste Barne ministerioan.
1969tik 1976ra Senatuko presidente izan zen, eta Hegoafrikako jarduneko presidentea izan zen 1975eko apirilaren 9an Jacobus Johannes Fouché erretiratu zenetik apirilaren 19an Nicolaas Diederichs izendatu zuten arte. Seme Frederik Willem de Klerk ere Hegoafrikako presidente izan zen urte batzuk geroago.

## Kanpo estekak

* Datuak: Q726202
# Jan van Goyen

Jan van Goyen (Leiden, Herbehereak, 1596ko urtarrilaren 13a - Haga, Herbehereak, 1656ko apirilaren 27a) Herbehereetako pintorea eta marrazkilaria izan zen.

## Biografia

Oso gazterik hasi zen pintatzen Coenraad Adriaens Schilperoort, Isaak van Swanenburgh eta Jan Arentsz de Manen lantegietan. Ondoren bi urtez aritu zen Willem Gerrits delako baten lantegian. Van Goyenen irakasleek, Swanenburgh ezik, ospe handia zuten paisaia-pintore gisa; dena dela, haien lanak galduak direnez gero, ezin jakin daiteke Leycleko eskolak zenbateraino eragina izan zuen Van Goyenengan. 1615ean Frantziara joan zen, eta urtebetez bizi izan zen han. Behin jaioterrira itzulirik, Esaias van de Velderen lantegian (Haarlemen) lan egin zuen; han egindako lanek eragin handia izan zuten bere margolaritzaren bilakabidean.
1620-1626 urte bitarteko lanetan, arkitektura-osagaiez eta sakabanaturik dauden pertsonaiez osaturik zeuden paisaiak marraztu zituen, oso kolore biziak erabiliz (Herriaren ikuspegia, 1623). Lan horretxegatik esan ohi da Van Goyen Holandako paisaia "errealistaren" sortzaile izan zela. Garai horretan, hainbat koadro biribil egin zituen, gai beraren ingurukoak beti (urtaroak).
1625-1630 urte bitartean Van Goyenen estiloa -Esaias Van de Velderena bezalaxe-, errotik aldatu zen. Kolore aniztasunaren ordez, kolore-sail monokromoa erabiltzen hasi zen; berdea, horia, marroia eta horien aldaerak bakarrik erabiltzen zituen. Konposizioa, bestalde, askoz ere soilagoa bihurtu zen: koadroaren bazter batean eraikin multzo bat, zuhaizti-sorta bat edo duna bakar bat nabarmentzen zuen (Dimak eta baserriaren paisaia, 1632, Hannover museoa). 1630. urtetik aurrera, urak garrantzi handia izan zuen Van Goyenen lanetan; ibaiak eta aintzirak marrazten zituen batez ere. Urteen joanean bere lanak gutxitu egin ziren poliki-poliki. Van Goyenek paisaien krokisak egiten zituen (lumaz hasieran, arkatzaz gero), eta paisaia osatzen zuen ondoren lantegian. Hortaz, Van Goyenen "errealismoa" asmatua zen nolabait; zenbaitetan, hainbat hiritako siluetak jartzen zituen ez zegozkien lekuetan.
Hala ere, Van Goyenen errealismoa Holandako eguratsa erakusteko gaitasunean oinarritzen da, bertako urak, zeru gris hezeak...
1634. urtean Hagan hartu zuen bizilekua. Koadroak pintatzeko eskari asko izan zituen; azkenean, ordea, behartsu hil zen. 1640. urtetik aurrera pintatuak dira egilearen obrarik aipagarrienak, paisaiak eta koadro erromantikoak batez ere: Arte moztuak, Dordrechteko ikuspegia, Ibai baten bokalea, Negua, Errota eta ibaia, Arte zaharra, Ibaiaren ertzak eta Patinatzaileak.

## Irudi galeria

* Merwederen ikuspegia Dordrechtetik hurbil (1660 ingurukoa)
* Pellekussenpoorteko ikuspegia neguan (1645)
* Holandako zubi tipikoa arrantzaleekin (1651)
* Ibai-paisaia (1652)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315996
* Multimedia: Jan van Goyen / Q315996
# Jan van Kessel Zaharra

Jan van Kessel Zaharra (Anberes, 1626ko apirilaren 5an baitatua - ibidem, 1679ko apirilaren 17a) flandriar margolaria izan zen.
Jan Brueghel Zaharraren biloba, Pieter Bruegel Zaharraren birbiloba eta Jan Brueghel Gaztearen iloba izan zen. Bederatzi urterekin hasi zen Simon de Vosen eskolak jasotzen. Brueghel familiaren ikasle ere izan zen. 1644an Anberesko pintoreen gremioan sartu zen.
Intsektu, lore, itsas ikuspegi, paisaia, alegoria eta genero-eszenen margolari gisa nabarmendu zen.

## Iruditegia

* Artropodoz eta sugez idatzitako artistaren izena
* Insektuen izadi hila
* Tximeletak, beste intsektu batzuk eta loreak
* Arrainen izadi hila portuan, seguruenik uraren alegoria bat
* Airearen alegoria
* Venus Vulcanoren sutegietan
* Lorez, musker batez eta intsektuz osatutako izadi hila
* Maskorrekin egindako maskarak
* Siziliako matxinoak Antonio Moncadaren mende 1411n
* Ibai-paisaia
* Afrika
* Amerika
* Xaboi ponpak

## Kanpo estekak

* Datuak: Q515553
* Multimedia: Jan van Kessel (I) / Q515553
# Jan Wildens

Jan Wildens edo Jan van Wildens (Amberes, 1586 – 1653ko urriaren 16) Flandriako barrokoko margolaria eta marrazkilaria. Bere lan nagusiak paisaiak eta genero-eszenak izan ziren. Rubens margolari ospetsuaren laguntzailea izan zen. Bere lan gehienak beste margolariekin batera egin zituen.

## Biografia

Peter Verhulst margolariarekin ikasi zuen. Wildens 1604an Ambereseko San Lukas gremioan sartu zen maisu gisa. Lehenengo garaian beste margolarien eragina bere lanetan nabaria izan zen: Jan Brueghel Zaharra, Adriaen van Stalbent, Joos de Momper eta Gillis van Coninxloo. 1613an Italiara joan zen eta hurrengo urtean han hamabi grabatuen bilduma plazaratu zuen. Erroman Paul Brilen estilo berritzailea ezagutu zuen. 1616 inguruan, berriro ere Amberesen, Peter Paul Rubensen kolaboratzaile bihurtu zen; bere lan nagusia paisaiak eta gai historikoa zuten margolanen hondoko paisaiak egitea zen. Rubens eta Wildens lagunak izan ziren eta, Wildens ezkondu zenean, Rubens bere aitapontea izan zen; ondoren ere Rubens Helena Fourment-ekin ezkondu zen, Wildensen hiloba politikoa, alegia. Ondoren ere Wildensek beste margolari askorentzako paisaiak margotu zituen, besteak beste, Jacob Jordaens, Frans Snyders, Cornelis Schut, Abraham Janssens, Cornelis de Vos, Gerard Seghers eta Theodoor Rombouts. Izan zuen arrakasta ikusita bere ere paisaiak margotzera animatu zen. Dena dela, Wildensen lan gehienak beste margolarien lanetan aurkitu behar ditugu; horietako asko Andries Stock, Hendrick Hondius eta Jacob Matham irarleek estanpak moduan plazaratu zituzten.

## Iruditegia

* Erromesen tokia arroken paisaian
* Erregeren zaldunekin eta ijitoekin paisaia
* Neguko ehizaren eszena
* Noli-me-Tangere

## Erreferentziak

* ↑ https://barokinvlaanderen.vlaamsekunstcollectie.be/en/artist/jan-wildens
* ↑ http://balat.kikirpa.be/peintres/Detail_notice.php?id=5998

## Kanpo loturak

* (Ingelesez):Jan Wildens Nationale Bibliotheek van Nederland.
* Datuak: Q1375268
* Multimedia: Jan Wildens / Q1375268
# Jan Zamoyski

Jan Sariusz Zamoyski (Skokówka, 1542ko martxoaren 19a - Zamość, 1605eko ekainaren 3a) poloniar handikia izan zen. Familia noblekoa, 1565etik Errege Idazkaria, 1578tik Koroako Kantziler Handia eta 1581etik Koroako Hetman Handia izan zen. Krakovia hiriko eta beste hiri batzuetako Starost Handia ere izan zen.
Sigismundo II.a Augusto eta Eztebe I.a Báthory erregeen kontseilari nagusia izan zen eta Sigismundo III.a Vasa erregearen aurka agertu zen. Bere garaiko diplomatiko, politiko eta estatista trebeenetako bat izan zen, eta Bi Nazioen Errepublikako buruzagi nagusia.
* Datuak: Q382439
* Multimedia: Jan Zamoyski / Q382439
# Jan van Riebeeck

Johan Anthoniszoon "Jan" van Riebeeck (Culemborg, Germaniako Erromatar Inperio Santua, 1619ko apirilaren 21a - Batavia, gaur egun Jakarta, Ekialdeko Herbeheretar Indiak, 1677ko urtarrilaren 18a) herbeheretar nabigatzaile eta administratzaile koloniala izan zen. 1639an Ekialdeko Indietako Herbeheretar Konpainian sartu zen lanean eta destinatuta egon zen Batavian eta Tonkinen. Herbehereetako Lurmuturreko Kolonia ezarri zuen eta bertako gobernaria izan zen 1652 eta 1662 bitartean.

## Kanpo estekak

* Datuak: Q294769
* Multimedia: Jan van Riebeeck / Q294769
# Jan Weenix

Jan Weenix edo Joannis Wenix (Amsterdam, 1641 eta 1649 artean - ibidem, 1719ko irailaren 19an lurperatua) herbeheretar margolaria izan zen.
Bera eta bere lehengusu Melchior d'Hondecoeter bere aita Jan Baptist Weenix-en ikasleak izan ziren. Utrechteko margolarien gremioko kidea izan zen. 1690ean Petri Handia tsar errusiarra erretratatu zuen, Holandan bisitatzen ari zena.
Ehizako eszenak eta izadi hiletako ehizatutako animaliekin margotu zituen. Etxebizitzetako hormak ere apaindu zituen. Bere ikasleen artean Maria Weenix alaba egon zen.

## Iruditegia

* Ehizaren ondoren (1665), olioa, 44.7 × 34.5 cm., Alte Pinakothek
* Seme oparoa (1668), olioa, 111 x 99 cm., Residenzgalerie
* Izadi hila indioilarrarekin eta txakurrarekin (1669), olioa, 143.5 x 187 cm., Louvre
* Erbi hila, eperrak eta beste txori batzuk horma-hobi batean (ca. 1675), olioa, 105.5 x 88.5 Cm., Museum of Fine Arts, Houston
* Txakur bat gineako oilo bat zaintzen (ca. 1680), olioa, Centraal Museum
* Indioilar zuria (1692), olioa, 191 x 166 cm., Arte Edrren Akademia
* Ehiztaria eta harrapakinak dituen paisaia (1697), olioa, 344 x 323 cm., Scottish National Gallery
* Hego Amerikako errege-putrea (ca. 1700), 117 x 98 cm., Kunsthistorisches Museum
* Izadi hila (1705), olioa, 123 x 99 cm., Varsoviako Museo Nazionala
* Txori hilak eta ehiza-tresnak paisaia batean (data gabe), olioa, 97.8 x 83.8 cm., Museum of Fine Arts, Boston
* Indioilar hila (1707), olioa, Wallace Collection
* Ehizaren izadi hila (ca. 1708) oiloa, 79.2 x 69.5 cm., Mauritshuis
* Ehizarako animaliak eta armak (ca. 1675-1700), oiloa, Musée Fabre

## Kanpo estekak

* Datuak: Q1346044
* Multimedia: Jan Weenix / Q1346044
# Jan de Quay

Jan Eduard de Quay ('s-Hertogenbosch, 1901eko abuztuaren 26a - Beers, 1985eko uztailaren 4a) herbeheretar politikaria izan zen. Herbehereetako lehen ministroa izan zen 1954tik 1963ra.
Psikologia eta literatura ikasi zituen Utrechteko Unibertsitatean. Tilburgeko Unibertsitateko irakasle eta errektore izan zen.
Herri Katolikoaren Alderdiko kide izan zen eta Defentsa ministro izendatu zuten Bigarren Mundu Gerraren amaieran. Ipar Brabanteko gobernadore eta Garraio ministro ere izan zen.
Herrialdeko lehen ministroa izan zen 1959tik 1963ra. Hezkuntzari, langabeziagatiko onurei eta haurrentzako onurei buruzko legeak onartu zituen.
Gobernua utzi ondoren, Senatuko kide izan zen.

## Kanpo estekak

* Datuak: Q781813
* Multimedia: Jan de Quay / Q781813
# Jan van Huysum

Jan van Huysum (Amsterdam, 1682ko apirilaren 15a - ibidem, 1749ko otsailaren 8a) herbeheretar margolaria izan zen.
Bere aita Justus eta anaia Jacob ere margolariak izan ziren.
Margolanetako asko paisaiak izan ziren, ezinezko aurriak zituzten alegiazko laku eta portuen eta eraikin klasikoen eta zuhaitz altuen basoen ikuspegiak.

## Iruditegia

* Terrakotazko loreontzia, lore eta frutekin
* Loreak eta frutak
* Loreak, frutal eta insektuan
* Loreontzia, 1722
* Fruta-saskia, 1722
* Lore-sorta urna batean, 1724

## Kanpo estekak

* Datuak: Q527869
* Multimedia: Jan van Huijsum / Q527869
# Marcel Aymé

Marcel Aymé (Joigny, 1902ko martxoaren 29a - Paris, 1967ko urriaren 14a) frantziar idazlea izan zen.
Parisen hasi zen kazetari lanetan. Bere lehen eleberria 1926an argitaratu zuen eta 1929an Renaudot Saria irabazi zuen. 1933tik eleberriak, ipuin bildumak, haurrentzako liburuak eta antzezlanak idatzi eta argitaratu zituen.

## Eleberriak eta ipuin-bildumak

* 1928 Les Jumeaux du diable
* 1929 La Table aux crevés
* 1930 Brûlebois
* 1930 La Rue sans nom
* 1931 Le Vaurien
* 1932 Le Puits aux images
* 1933 La Jument verte
* 1935 Maison basse
* 1934 Le Nain
* 1936 Le Moulin de la Sourdine
* 1936 Derrière chez Martin
* 1938 Silhouette du scandale
* 1938 Gustalin
* 1939 Le Bœuf clandestine
* 1941 La Belle image
* 1941 La Vouivre
* 1941 Travelingue
* 1943 Le passe-muraille
* 1946 Le Chemin des écoliers
* 1947 Le Vin de Paris
* 1948 Uranus
* 1950 Les Bottes de sept lieues
* 1950 En arrière
* 1934-1946 Les Contes du chat perché
* 1960 Les Tiroirs de l'inconnu
* 1967 Enjambées
* 1987 La fille du shérif

## Antzezlanak

* Lucienne et le boucher (1948)
* Clérambard (1950)
* Vogue la galère (1951)
* La tête des autres (1952)
* Les quatre vérités (1954)
* Les sorcières de Salem (1954)
* Les oiseaux de lune (1955)
* La mouche bleue (1957)
* Vu du pont (1957)
* Louisiane (1961)
* Les Maxibules (1961)
* La consommation (1963)
* Le placard (1963)
* La nuit de l'iguane (1965)
* La convention Belzébir (1966)
* Le minotaure (1967)

## Kanpo estekak

* Datuak: Q318026
* Multimedia: Marcel Aymé / Q318026
# Marcel Barthe

Marcel Barthe (Paue, 1813ko urtarrilaren 15a - ibidem, 1900eko otsailaren 15a) frantziar politikaria izan zen. 1848an diputatu hautatu zuten. 1883 eta 1889 artean Pirinio Atlantikoetako Kontseilu Orokorreko presidentea izan zen.
# Marcel Bataillon

Marcel Bataillon (Dijon, Frantzia, 1895eko maiatzaren 20a - Paris, Frantzia, 1977ko ekainaren 4a) historialaria izan zen. Lisboako, Bordeleko, Aljerko eta Sorbonako unibertsitateetako irakasle izan zen. XVI. mendeko Espainiako humanismoan espezializaturik, bere doktoretza-tesia eta lan nagusia Erasme et l'Espagne izan zen. Recherches sur la vie intelectuelle du XVI siècle (1937) 1950ean argitaratu zen espainieraz, egilearen oharrekin. Lan horretan Cisnerosen Eraberritzetik Kixoteraino Erasmoren pentsamenduak izan zuen eragina du aztergai. Beste zenbait lan: La Celestina según Fernando de Rojas (1961); Estudios sobre Bartolomé de las Casas (1965); Las Casas y la defensa de los indios (1971), André Saint-Lûrekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q543519
# Marcel Breuer

Marcel Lajos Breuer (Pécs, 1902ko maiatzaren 21a - New York, 1981eko uztailaren 1a) hungariar-estatubatuar arkitekto eta altzarien diseinatzailea izan zen.
Hungarian jaio zen judu jatorriko familia batean. Hemezortzi urterekin Bauhauseko ikasle gazteenetako bat izan zen Weimarren. Han Walter Gropiusek zurgintza saila zuzentzeko eskatu zion. Bauhaus Dessau-era eramanda, Marcel Breuerrek arkitektura sailean irakatsi zuen.
1936an Londresera joan zen eta 1937an Gropiusekin Massachusettsera joan zen. Han Harvardeko Unibertsitatean irakatsi zuten eta eragin handia izan zuten arkitekto estatubatuarretan. 1946an New Yorken kokatu zen eta hurrengo hogeita hamar urteetan ehun eraikin baino gehiago diseinatu zituen: Museoak, liburutegiak, bulego-eraikinak, unibertsitate-eraikinak eta egoitzak, asko estilo brutalistakoak.

## Iruditegia

* Wassily aulkia
* Lawn Road Flats, Hampstead, Londres
* Aulki luzea, c. 1935-36
* Headquarters of the U.S. Department of Housing and Urban Development
* Marcel Breuer. Mahaia, B19 eredua, ca. 1928
* Cesca aulkia
* Doldertal Apartamentuak, Zürich (1935)
* Ariston Club (1948) – Mar del Plata, Argentina
* Dexter M. Ferry Cooperative House, Vassar College (1950)
* UNESCOren egoitza – Paris, (1958)
* Seymour Krieger House, Bethesda, Maryland (1958)
* St. John's Abbey Church, Saint John's University, 1961
* Mary College University of Mary (1960)
* Colston Hall, Bronx Community College (1961)
* St. Francis De Sales Catholic Church, Muskegon, Michigan (1966)
* Armstrong Rubber Company Building (1970)
* Clarksburg-Harrison Public Library in Clarksburg, West Virginia (1975)
* Grand Coulee Dam Visitors Arrival Center (1978)
* Atlanta Central Library, 1980

## Kanpo estekak

* Datuak: Q57588
* Multimedia: Marcel Breuer / Q57588
# Marcel Balthasar

Marcel Balthasar (Luxenburgo, 1939ko ekainaren 4a) arkularia da. Luxenburgo ordezkatu zuen 1972ko Udako Olinpiar Jokoetan.

## Erreferentziak

* ↑ Marcel Balthasar
* ↑ Marcel BALTHASAR

## Kanpo estekak

* Datuak: Q975849